A Húsz óra Sánta Ferenc 1964-ben először a Magvető Könyvkiadónál megjelent alkotása. A megjelenés sorrendje szerint az író második regénye, a szerző a szerény „Krónika” megjelölést írta a cím alá. A cselekményben a történelem szubjektív oldala elevenedik meg, nagy szenvedélyek, drámai összeütközések formájában. Jellemzője az ellentétező szerkesztésmód (szimultanizmus). A jelenből a 20. század történelmének három nagy fordulópontjára tekint vissza: a földosztás idejére, az ötvenes évek elejére és 1956-ra. A falubeliek küzdelmeit, szenvedéseit mindig más szereplő líraian személyes visszaemlékezéséből kelti életre.